Moldova a cucerit trei medalii de aur la Jocurile Balcanice, care s-au desfășurat la Sarajevo. Toate au fost adjudecate de Tatiana Salcuțan, pe distanțele 50, 100 și 200 metri spate. Pe distanța 100 metri spate, Tatiana a înregistrat un nou record al Balcaniadei – 1.02.02.

La competiție au participat sportivi din 12 țări. În clasamentul pe medalii, Moldova s-a clasat pe locul 4, fiind întrecută de România, Bulgaria și Slovenia. Pentru Moldova au mai evoluat Alina Matrenițcaia, Maria Danilova, Ivan Semidetnov, Alexandr Sevasteanov, Evgheni Stucalov și Roman Aftanas.